पूर्व BSP MLA ने दी महात्मा गांधी को गाली, बीजेपी कार्यकर्ताओं ने जड़े थप्‍पड़

झांसी. हैदराबाद यूनिवर्सिटी के रोहित वेमुला को इंसाफ दिलाने के लिए हुई जनसभा में रविवार को जमकर बवाल हुआ। यहां मंच से मध्य प्रदेश के पूर्व बीएसपी एमएलए ने रोहित की तारीफ करते हुए रानी लक्ष्मीबाई को कायर बता दिया। पूर्व एमएलए ने महात्मा गांधी को गाली दी। इतने में वहां पहुंचे बीजेपी कार्यकर्ताओं ने उन्हें पकड़कर कई थप्पड़ जड़ दिए।

क्या है पूरा मामला...

- झांसी बस स्टैंड के पास स्थित कुंज वाटिका में मध्य प्रदेश के बहुजन संघर्ष दल का एक प्रोग्राम चल रहा था।

- इसमें बीएसपी से एमएलए रहे फूल सिंह बरैया ने रोहित वेमुला के सुसाइड को शहादत बताते हुए उसकी तारीफ की।

- लेकिन उन्होंने रानी लक्ष्मीबाई को अपशब्द कहते हुए कहा कि लक्ष्मीबाई ने देश के लिए कोई लड़ाई नहीं लड़ी।

- उन्होंने अपने बच्चे के लिए डंडा उठाया था। इस दौरान पूर्व एमएलए ने महात्मा गांधी को भी गाली दी।

बीजेपी के मेंबरों ने तोड़ीं कुर्सियां

- बात फैलते ही मौके पर पहुंचे गुस्साए बीजेपी कार्यकर्ताओं ने कुर्सियां तोड़ दीं और बसपाइयों के खिलाफ नारेबाजी की।

- साथ ही, फूल सिंह को पकड़कर उनकी पिटाई कर दी।

- हालांकि, वे किसी तरह मौके से फरार हो गए।

- इसके बाद मौके पर पहुंची पुलिस ने मामला शांत कराया।

थाने में मामला दर्ज

- वकील सुधीर सिंह ने फूल सिंह के खिलाफ नवाबाद थाने में कई धाराओं में केस दर्ज कराया है।

- उन्‍होंने कहा कि ऐसी गंदी मानसिकता वाले नेता की तुरंत गिरफ्तारी होनी चाहिए।

- बीएसपी के जिलाध्यक्ष आरके अहिरवार ने कहा कि फूल सिंह को पार्टी से निष्काषित किया जा चुका है। - अगर उन्होंने महापुरुषों के लिए अपशब्द कहे हैं तो ये गलत है। -एसएसपी सुभाष चंद्र दुबे के मुताबिक, घटना की जांच की जा रही है।

- अगर ऐसा हुआ है तो आरोपियों के खिलाफ सख्त कार्रवाई की जाएगी।

आगे की स्‍लाइड्स में देखिए, फोटोज...